เซี่ยงไฮ้คอมโพสิตปิดลบ 24.33 จุด หลังราคาสินค้าโภคภัณฑ์ร่วง
เซี่ยงไฮ้คอมโพสิตปิดลบ 24.33 จุด หลังราคาสินค้าโภคภัณฑ์ร่วง
5 พ.ค. 2560

ดัชนีเซี่ยงไฮ้คอมโพสิตตลาดหุ้นจีนปิดลบในวันนี้ โดยดัชนีเซี่ยงไฮ้คอมโพสิตปิดลบ 24.33 จุด หรือ -0.78% แตะที่ 3,103.04 จุด โดยได้รับแรงกดดันจากการร่วงลงของราคาสินค้าโภคภัณฑ์ เนื่องจากนักลงทุนกังวลว่ามาตรการควบคุมการเก็งกำไรอาจจะส่งผลกระทบต่ออุปสงค์โลหะ
นักลงทุนจับตาข้อมูลเศรษฐกิจที่สำคัญของจีนซึ่งจะมีการเปิดเผยในสัปดาห์หน้า ซึ่งรวมถึง ดุลการค้าเดือนเม.ย. ดัชนีราคาผู้บริโภค (CPI) เดือนเม.ย. และดัชนีราคาผู้ผลิต (PPI) เดือนเม.ย.